钦定古今图书集成/理学汇编/字学典/第155卷 > 《辨歙石说》 > 细罗纹
## 钦定古今图书集成/理学汇编/字学典/第155卷 > 《辨歙石说》 > 细罗纹

石纹如罗縠精细，其色青莹，其理紧密坚重，莹净无
瑕璺，乃砚之奇材也。

粗罗纹

似“细罗纹，而纹理稍粗。”

暗细罗纹

罗纹虽细晦而不露纹理，隐隐石色，微青黑。

刷丝罗纹

石纹“精细缠密，如刷丝然。”

金花罗纹

“罗纹”：地上间以金花乱点，大细不常，如画工销金
　　金晕罗纹。

金晕数重，如抹画者，或晕如卵形，及杏叶，皆重叠数
重。

金星罗纹

细金点如散星者。有金抹如眉子者。有黄抹金纹。长
短不定者。

筭条罗纹

比《刷丝》纹理疏而粗大，正如排筭子。

角浪罗纹

直纹数路，如角浪然。

瓜子罗纹

比《细罗纹》尤细狭如瓜子者。

细枣心

无罗纹而石纹，两头尖如枣核。

麤枣心

较细，枣心而麤。

水波

纹理横细，如“晴昼微风”、“清沼”涟漪之纹。

对眉子

石纹，如人画眉而细，遍地成对者。

锦蹙

石晕如画云气间以金晕，如蹙锦然。

锦蹙眉子

石纹横如眉子，间有金晕。

罗汉入洞

石中有金晕如云气，下有罗汉龛座之形。

金星眉子

眉子疏匀，而有金星间之。

鳝肚眉子

眉子疏而匀，石纹如人字，鳝肚纹，间有金晕金星者。

雁攒湖眉子

砚心有纹晕如汪池，四外眉子密密如“群雁飞集之
状。”

菉豆眉子

石理稍黑，微暗而斑，内有短密眉子纹。

金花眉子

《眉子石》中有金花金晕者。

短眉子

眉子密短而匀。

长眉子

眉子：长而差大。

泥浆

细罗纹而尤温润，乃罗纹下坑石。

卵石

《雨点石》：〈以上“二石” 无注。〉

《罗纹》上坑石色微重，中坑石色微淡，下坑即“泥浆石。”

《枣心坑皆干，坑故石微燥》。

“水波坑”，“亦是枣心石。”

祈门县出细罗纹石，酷似泥浆石，亦有罗纹，但石
理稍慢不甚坚，色淡易干耳。此石甚能乱真，人多
以为“婺源泥浆石，当须精辨之也。”

歙县出刷丝砚，甚好，但纹理太分明，无罗纹，间有
白路白点者是。